তবে উভয় পক্ষেরই মত হলো, পোশাক হিসেবে যেটা পরতে স্বাচ্ছন্দ্য বোধ করবেন, তিনি সেটিই পরতে পারেন। কেউ কাউকে জোর না করলেই হলো। এদিকে পশ্চিমে হিজাব পরা একটি রাজনৈতিক কর্মসূচির অংশ হয়ে উঠেছে। মুসলিমদের ওপর জোর করে হিজাব পরা যাবে না বলে আইন পাশের বিরুদ্ধে দাঁড়িয়ে নারীরা প্রতিবাদ করছেন। ফ্রান্সে হিজাববিরোধী আইনের বিরুদ্ধে ইউরোপের মানবাধিকার আদালতে মামলা করেছেন এক মুসলিম নারী। ওই নারী বলেন, বোরকা ও হিজাব পরার জন্য পরিবারের পক্ষ থেকে তার উপর কোনও ধরনের চাপ নেই। তিনি নিজস্ব ধর্মীয় বিশ্বাস ও সংস্কৃতির কারণে হিজাব পরেন।